Document ID: 32005D0580

KOMISIJAS LĒMUMS
(2005. gada 25. jūlijs),
ar ko atbilstīgi Eiropas Parlamenta un Padomes Regulai (EK) Nr. 258/97 aizliedz laist tirgū betaīnu kā jaunu pārtikas produktu vai jaunu pārtikas produktu sastāvdaļu
(izziņots ar dokumenta numuru K(2005) 2770)
(Autentisks ir tikai teksts somu un zviedru valodā)
(2005/580/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1) un jo īpaši tās 7. pantu,
tā kā:
(1)
Finnfeeds Finland Ltd2003. gada 24. janvārī lūdza Somijas kompetentajām iestādēm atļauju laist tirgū betaīnu kā jaunu pārtikas produktu vai jaunu pārtikas produktu sastāvdaļu.
(2)
Somijas kompetentās iestādes 2003. gada 3. jūlijā izdeva sākotnējo novērtējuma ziņojumu.
(3)
Savā sākotnējā novērtējuma ziņojumā Somijas kompetentās iestādes secināja, ka betaīnu var laist tirgū.
(4)
Komisija 2003. gada 18. augustā nosūtīja sākotnējo novērtējuma ziņojumu visām dalībvalstīm.
(5)
Saskaņā ar Regulas (EK) Nr. 258/97 6. panta 4. punktā paredzēto, 60 dienās tika celti pamatoti iebildumi pret betaīna tirgošanu.
(6)
Eiropas Pārtikas nekaitīguma iestāde savā 2005. gada 22. februāra atzinumā par pieteikumu attiecībā uz betaīna lietošanu kā jaunu pārtikas produktu ES (2) secina, ka betaīna drošība saskaņā ar paredzēto lietojumu, ko piedāvājis pieteikuma iesniedzējs, nav precizēta.
(7)
Tā kā nav pierādīts, ka produkts atbilst dažiem kritērijiem, kas noteikti Regulas (EK) Nr. 258/97 3. panta 1. punktā, to nevar laist Kopienas tirgū.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Betaīnu nedrīkst laist Kopienas tirgū kā jaunu pārtikas produktu vai pārtikas sastāvdaļu.
2. pants
Šis lēmums ir adresēts Finnfeeds Finland Ltd, Sokeritehtaantie 20, FI-02460 Kantvik.
Briselē, 2005. gada 25. jūlijā

Labels: 0
3
17